
Par atšķirīgu dividendēs izmaksājamo valsts akciju sabiedrības "Valsts nekustamie īpašumi" peļņas daļu par 2020. gadu
· 1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 11.2.4. apakšpunktu samazināt valsts akciju sabiedrības "Valsts nekustamie īpašumi" (vienotais reģistrācijas numurs 40003294758) dividendēs izmaksājamo peļņas daļu par 2020. gadu un noteikt to 1 435 408 euro apmērā (48 % no peļņas par 2020. gadu).
· 2. Finanšu ministrijai kā valsts akciju sabiedrības "Valsts nekustamie īpašumi" kapitāla daļu turētājai nodrošināt, ka valsts akciju sabiedrības "Valsts nekustamie īpašumi" 2020. gada peļņas daļa 954 260 euro apmērā tiek novirzīta ieguldījumiem valsts akciju sabiedrības "Valsts nekustamie īpašumi" nekustamā īpašuma Avenue des Arts 23, Briselē, Beļģijas karalistē, sastāvā esošās ēkas pārbūvei, kas nepieciešams Ārlietu ministrijas vajadzībām.
· 3. Finanšu ministrijai kā valsts akciju sabiedrības "Valsts nekustamie īpašumi" kapitāla daļu turētājai nodrošināt, ka valsts akciju sabiedrības "Valsts nekustamie īpašumi" dividendēs izmaksājamā 2020. gada peļņas daļa 1 435 408 euro apmērā tiek novirzīta ieguldījumiem šādos Finanšu ministrijas valdījumā esošajos valsts nekustamajos īpašumos (valsts akciju sabiedrībai "Valsts nekustamie īpašumi" papildus tam samaksājot uzņēmumu ienākuma nodokli saskaņā ar Uzņēmumu ienākuma nodokļa likumu):
· 3.1. nekustamā īpašuma (nekustamā īpašuma kadastra Nr. 0100 006 0025) Smilšu ielā 1, Rīgā, sastāvā esošās administratīvās ēkas (būves kadastra apzīmējums 0100 006 0025 005) bīstamības novēršanai;
· 3.2. nekustamā īpašuma (nekustamā īpašuma kadastra Nr. 0100 009 0003) Kalpaka bulvārī 6, Rīgā, sastāvā esošās administratīvās ēkas (būves kadastra apzīmējums 0100 009 0003 001) pārbūvei, kas nepieciešams Latvijas Republikas Ģenerālprokuratūras vajadzībām.
· 3.3. nekustamā īpašuma (nekustamā īpašuma kadastra Nr. 0100 006 0038) Amatu ielā 6, Rīgā, sastāvā esošās ēkas (būves kadastra apzīmējums 0100 006 0038 001) konstruktīvo elementu pastiprināšanai, nomaiņai un atjaunošanai.
· 4. Finanšu ministrijai kā valsts akciju sabiedrības "Valsts nekustamie īpašumi" kapitāla daļu turētājai nodrošināt, ka šā rīkojuma 2. un 3. punktā minēto nekustamo īpašumu nomas maksas aprēķinā netiek iekļautas ieguldīto līdzekļu izmaksas šā rīkojuma 2. un 3. punktā minētajā apmērā.

